அரங்கிலே வலை,கட்டுமரம்,கட்டுமரத்தின் மீது லாம்பு(லாந்தர்) ,வீடு,ஆலயம் போன்றவற்றுக்கூடாக மீனவச் சமூகத்தின் சமூக பண்பாட்டை அறியக் கூடியதாக விருந்தது.1940 ஆம் ஆண்டிலிருந்த கிடுகளான கூரையமைப்பு வீட்டின் முகப்புத் தோற்றத்தை காட்டுவதாயிருந்தது .அவ்வீட்டின் மற்றைய பகுதி ஆலய சூழலை தோற்றுவித்தது. மேடையின் கீழ் இடது முன்புறத்தில் வலை தொங்கவிடப் பட்டிருந்த்து.வலது பகுதியில் கட்டுமரத்தின் மீது லாந்தர் விளக்கும் பார்ப்போரை அண்மித்த பகுதியில் வைக்கப் பட்டிருந்தது.வீட்டுடன் இணைந்ததாக தொட்டிலும் காட்சிப்படுத்தப்பட்டிருந்தது.